CELEX: E2007J0007
Language: mt
Date: 2008-09-18 00:00:00
Title: Sentenza tal-Qorti tas- 7 ta' Mejju 2008 fil-Kawża E-7/07 — Seabrokers AS u l-Istat Norveġiż, irrappreżentat mill-Iskattedirektoratet (id-Direttorat tat-Taxxi) (Libertà ta' l-istabbiliment — Ftehim dwar it-taxxa doppja — Kalkolu tal-benefiċċju massimu ta' kreditu fir-rigward ta' taxxa mħallsa f'Stat ieħor taż-ŻEE — Imgħax fuq id-debitu u kontribuzzjonijiet bejn kumpaniji ta' l-istess grupp)

18.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 239/21
            
         
      SENTENZA TAL-QORTI
   
   tas-7 ta' Mejju 2008
   fil-Kawża E-7/07
   Seabrokers AS u l-Istat Norveġiż, irrappreżentat mill-Iskattedirektoratet (id-Direttorat tat-Taxxi)
   
      (Libertà ta' l-istabbiliment — Ftehim dwar it-taxxa doppja — Kalkolu tal-benefiċċju massimu ta' kreditu fir-rigward ta' taxxa mħallsa f'Stat ieħor taż-ŻEE — Imgħax fuq id-debitu u kontribuzzjonijiet bejn kumpaniji ta' l-istess grupp)
   
   (2008/C 239/10)
   Fil-Kawża E-7/07 bejn Seabrokers AS u l-Istat Norveġiż, irrappreżentat mill-Iskattedirektoratet (id-Direttorat tat-Taxxi) — Talba lill-Qorti minn Stavanger tingrett (il-Qorti tad-Distrett ta' Stavanger), li tikkonċerna l-interpretazzjoni ta' l-Artikolu 4 taż-ŻEE dwar il-projbizzjoni tad-diskriminazzjoni fuq il-bażi tan-nazzjonalità, l-Artikolu 31 taż-ŻEE dwar il-libertà ta' l-istabbiliment u l-Artikolu 40 taż-ŻEE dwar il-moviment ħieles tal-kapital fiż-ŻEE, il-Qorti, magħmula minn Thorgeir Örlygsson, Imħallef Relatur, Carl Baudenbacher, President u Henrik Bull, Imħallef, taw sentenza fis-7 ta' Mejju 2008, li l-parti dispożittiva tagħha hija kif ġej:
   
               (1)
            
            
               Stat taż-ŻEE li jattribwixxi, meta japplika l-prinċipju tat-taxxa fuq id-dħul nett, parti mill-ispejjeż ta' l-imgħax fuq id-dejn ta' kumpanija għad-dħul li tkun għamlet permezz ta' fergħa tagħha fi Stat taż-ŻEE ieħor, meta jikkalkola l-benefiċċju massimu tal-kreditu għal taxxa mħallsa f'dak l-Istat, jostakola l-libertà ta' l-istabbiliment skond it-tifsira ta' l-Artikolu 31 taż-ŻEE, sakemm l-ispejjeż jistgħu jiġu marbuta biss man-negozju tal-kumpanija li jkun sar fl-ewwel Stat;
            
         
               (2)
            
            
               Stat taż-ŻEE li jattribwixxi, meta japplika l-prinċipju tat-taxxa fuq dħul nett, parti min-nefqa ta' kumpanija f'forma ta' kontribuzzjonijiet ta' grupp ta' kumpaniji lil kumpaniji oħra li jaqgħu taħt il-ġurisdizzjoni fiskali ta' dan l-Istat għad-dħul li l-kumpanija tkun għamlet permezz ta' fergħa tagħha fi Stat taż-ŻEE ieħor, meta jikkalkola l-benefiċċju massimu tal-kreditu għal taxxa mħallsa f'dak l-Istat, ikun qiegħed jostakola l-libertà ta' l-istabbiliment fi ħdan it-tifsira ta' l-Artikolu 31 taż-ŻEE.